Turistička resursna osnova

|  |  |  |
| --- | --- | --- |
| **RESURSI** | **OPIS** | **TURISTIČKI PPOTENCIJAL** |
| **Uvala Telašćica** | Uvala Telašćica po kojoj je i cijeli Park prirode dobio naziv nalazi se na jugoistočnom dijelu Dugog otoka. U kopno je uvučena otprilike 8 km, a na svojem južnom, najširem dijelu široka je oko 1,6 km. Sam zaljev je vrlo razveden te sadrži 25 uvala, rtova i 5 otočića. Zahvaljujući svojem položaju zaštićen je od udara bure s kopna i juga s otvorenog mora. Zbog tih značajki Telašćica je jedna od najvećih i najbolje zaštićenih prirodnih luka na istočnoj obali Jadrana. | Iskorišten turistički potencijal, međutim u planu je projekt kako bi potencijal uvale ostao iskorišten s minimalnim utjecajem na okoliš. |
| **Slano jezero Mir** | Jezero “Mir” nalazi se na jugozapadnom dijelu Parka prirode Telašćica. Jezero se smjestilo u uskom dijelu kopna između zaljeva Telašćica i otvorenog mora. Nakon zadnjeg ledenog doba došlo je do podizanja morske razine za otprilike 120 metara pri čemu se krška depresija ispunila morem, koje u nju prodire kroz brojne podzemne mikropukotine. | Turistički potencijal iskorišten, daljnje praćenje kakvoće mora i poduzimanje nužnih mjera za mjoguće ograničavanje posjećivanja i kupanja |
| **Tektonski strmci** | S vanjske strane uvale Telašćica uzdižu se okomite hridi u najistaknutiji strmac na Jadranskom moru – poznate dugootočke “stene”. Strmac se proteže od rta Mrzlovica na SZ do padina Velog vrha na JI dosežući na Grpašćaku visinu od 161 m. Najveće dubine dosižu do 85m.  | Turistički potencijal iskorišten, održavanje vidikovaca |
| **Podmorje Telašćice/ronilački lokaliteti** | Organizirano ronjenje provode ronilački centri i klubovi s kojima JU ima koncesijsko odobrenje, a ronjenje se provodi na lokalitetima uz otočić Korotan, Garmenjak Mali, Garmenjak Veli, Sestrica Mala i Podusobine. | Koncesijska odobrenja za organizirano ronjenje,  |
| **Podmorska edukativna staza Tripuljak** | Edukativan podmorska staza pruža jedinstven doživlja podmorja Parka prirode Telašćica. Poučna staza dijelom je financirana u sklopu projekta SEA-Med ˝Razvoj održivih gospodarskih aktivnosti u morskim zaštićenim područjima˝ u suradnj s Udrugom Sunce. | Staza duga oko 300 m, 7 edukativnih tabela ispod mora |
| **Edukativna pješačka staza oko Jezera Mir** | Edukativna poučna staza oko jezera Mir postavljena je 2013. godine te putem 7 edukativnih tabli posjetitelja upoznaje sa ovim značajnim lokalitetom. | 7 edukativnih tabela |
| **Nekropola (liburnski grobovi)** | Iz brončanog doba na području Parka pronađena su 4 liburnska groba na brdu Rutnjak u Dugo polju. | Sakralna baština prezentirana putem informativnih tabela. Izrađen letak Tragovima prošlosti za područje Dugog otoka i Telašćice. Potencijal za razvoj turističkih tura na temu kulturne i povijesne baštine |
| **Liburnska gradinska naselja** | Liburnska gradinska naselja pronađena su na više lokacija, Omišenjak, Omiš, Veli Brčastac, Stenjak, Koženjaka, a datiraju iz željeznog doba. | Sakralna baština prezentirana putem informativnih tabela. Izrađen letak Tragovima prošlosti za područje Dugog otoka i Telašćice. Potencijal za razvoj turističkih tura na temu kulturne i povijesne baštine |
| **Liburnske grobne gomile** | Liburnske grobne gomile pronađene su na lokalitetima Gominjak, Drakovac, Artak, Jurnjak, Stražica. | Sakralna baština prezentirana putem informativnih tabela. Izrađen letak Tragovima prošlosti za područje Dugog otoka i Telašćice. Potencijal za razvoj turističkih tura na temu kulturne i povijesne baštine |
| **Rimska vila rustica** | Ostatci Rimske vile rustice u mlorskom prolazu Mala proversa datiraju iz antičkog doma, a budući da tad prolaz nije bio plovan izdgrađen je gospodarski kompleks zgrada, te se pretpostavlja kako je prokopan kanal kako bi nastalo jače strujanje mora koje je privlačilo ribu. | Sakralna baština prezentirana putem informativnih tabela. Izrađen letak Tragovima prošlosti za područje Dugog otoka i Telašćice. Potencijal za razvoj turističkih tura na temu kulturne i povijesne baštine |
| **Crkva sv. Luka** | Na području brdašca Sukavca na krajnjem JI dijeli Dugog otoka, usred poluotoka koji sa sjeverne strane zatvara uvalu Telašćicu kod Sali, nalaze se ruševni ostaci manje crkvice koji se u narodu nazivaju Crkvina. Danas se vide samo tragovi zidova. | Sakralna baština prezentirana putem informativnih tabela. Izrađen letak Tragovima prošlosti za područje Dugog otoka i Telašćice. Potencijal za razvoj turističkih tura na temu kulturne i povijesne baštine |
| **Crkva sv. Viktor** | Na brdu Citorij iznad Stivanjeg polja nalazi se crkvica sv. Viktora. Prema najnovijim rezultatima arheoloških istraživanja ona predstavlja zasad najstariju crkvu na prostoru Telašćice. Izvorni izgled crkve jednostavnog je tlocrta s polukružnom apsidom.  | Sakralna baština prezentirana putem informativnih tabela. Izrađen letak Tragovima prošlosti za područje Dugog otoka i Telašćice. Potencijal za razvoj turističkih tura na temu kulturne i povijesne baštine |
| **Crkva sv. Ivan** | Na SZ rubu Stivanjeg polja, kod uvale Telašćica u neposrednoj blizini Sali, na mjestu zvanom Gruh, nalaze se ostaci crkve Sv. Ivana. Tijekom pedesetih godina prošloga stoljeća pod vodstvom I.Petriciolija u više su navrata provedena arheološka istraživanja toga položaja, a dodatna istraživanja uslijedila su tijekom god. 1995., kada su i konzervirani pronađeni ostatci zidova. | Sakralna baština prezentirana putem informativnih tabela. Izrađen letak Tragovima prošlosti za područje Dugog otoka i Telašćice. Potencijal za razvoj turističkih tura na temu kulturne i povijesne baštine |
| **Crkva sv. Ante** | Crkva sv. Antuna datira vjerojatno iz kraja 14.st. U funkciji je bila do 1844. G. kada ju je poznati hajduk Kutleša temeljito opljačkao. Tada je bila privremeno napuštena i ostala je bez krova. Saljani su 1913. na njezinim ostatcima podigli novu crkvu, ali su je posvetili sv. Anti Padovanskom. U njoj se svake godine na dan tog svetca, 13. lipnja, održava svečana misa. Osim svečane mise održava se i procesija s kipom sv. Ante, od crkvice do lokve u Njarici i natrag.  | Sakralna baština prezentirana putem informativnih tabela. Izrađen letak Tragovima prošlosti za područje Dugog otoka i Telašćice. Potencijal za razvoj turističkih tura na temu kulturne i povijesne baštine |
| **Svjetionik Tajer (Vela Sestrica)** | Svjetionik Tajer na otoku Sestrica Vela izgrađen je 1876. godine, a udaljen 15 nautičkih milja od Zadra, te 1 nautičku milju od Dugog otoka. |   |
| **Drovnica 995.-Prvi spomen ribarstva** | Darovnica je prvorazredni povijesni, gospodarski i nacionalni hrvatski dokument. Nastala je u Zadru god. 995. a danas se čuva u Državnom arhivu u Zadru u zbirci Benediktinskog samostana sv.Krševana pod brojem 363. Pisana je beneventanom. Isprava je zapravo darovnica kojom zadarski plemići ustupaju Samostanu svetoga Krševana u Zadru svoje pravo ribarenja na tim otocima. | Replika se nalazi u Inerpretacijsko-edukacijskom centru grpašćak, a spoemnik prvom spomenu ribarstva u uvali Dugo polje |
| **Interpretacijsko-edukacijski centar Grpašćak** | IEC Grpašćak rekonstruirana je adaptirwana i prilagođena vojna infrastruktura koja je ustupljena Javnoj ustanovi Park prirode Telašćica na korištenje 2006. godine.  Cjelokupna infrastruktura prenamijenjena je u interpretacijsko edukacijski centar Grpašćak, za potrebe kvalitetnog upravljanja zaštićenim područjem, optimizacije posjećivanja te poticanja lokalnog poduzetništva kako bi se doprinijelo održivom razvoju destinacije. | Interpretacijsi potav |